Поплуков активно подпомага революционното движение с парични средства. На няколко пъти Стоян Иванов финансира и четата на брат си. След смъртта на Лука Иванов през 1906 година и на неговия заместник Тодор Чочков от село Серменин в началото на 1907, Стоян Иванов става главен районен войвода във Воденско като негови подвойводи са Иван Манафа, Иванчо Христов, Никола Иванов и Христо Чичов. Въоръжава със собствени средства чета от 20 души и от пролетта на 1907 година до юли 1908 година води четата и дава сражения на гръцките чети в Македония.